open-index/open-wikipedia-markdown huggingface dataset:
Fonoteca Naziunala Svizra

La **Fonoteca Naziunala Svizra** è l'archiv sonor da la Svizra. Ella s'occupa, sco la Biblioteca Naziunala dal patrimoni stampà, da la collecziun e da la preservaziun dal patrimoni sonor da noss pajais. Ella è vegnida fundada l'onn 1987 sco fundaziun da dretg privat ed ademplescha en stretga collavuraziun cun la Biblioteca Naziunala Svizra a Berna ina part da las lezias fixadas en la lescha areguard quest'ultima, numnadamain l'artitgel 3 e 4. 

La Fonoteca naziunala collecziunescha e cataloghisescha documents sonors che han ina relaziun cun l'istorgia e la cultura da la Svizra, a nivel musical ubain discurrì, uschia per exempel registraziuns da musica (classica, rock, jazz e populara), audiocudeschs, raquints, teaters, intervistas, documents da retschertga (registraziuns al lieu) e collecziuns privatas.

La Fonoteca Naziunala ha in'enorma collecziun da portatuns da tut las epocas.


MbcFN-120521-102328-s 31.jpg|
MbcFN-120521-102328-s 04.jpg|LP
MbcFN-120521-102328-s 03.jpg|CD
MbcFN-120521-102328-s 36.jpg|MC
MbcFN-120521-102328-s 26.jpg|


## Colliaziuns
Fonoteca Naziunala Svizra
Ladin

La noziun **ladin** ha differentas muntadas:

* lingua ladina u *ladin da las Dolomitas*, ina da las linguas retoromanas discurrida en l'Italia settentriunala
* ladin (rumantsch), in'expressiun collectiva per las variantas rumantschas da l'Engiadina e la Val Müstair (puter, vallader e jauer )
* surtut en la linguistica taliana in'alternativa expressiun per las linguas retoromanas
See/Lac (district)

Il **District dal See/Lac** (tudestg: Seebezirk, franzos: District du Lac) è in district dal chantun Friburg.

## Geografia
Il district dal Lai sa chatta en il Pajais dals Trais Lais. In da quels trais lais è il Lai da Murten, che dat il num al district.

### Districts cunfinants

## Istorgia
Il district dal Lai è sortì ord las signurias medievalas da Murten (franz. *Morat*) e Lugnorre sco era d'ina part dals vitgs da l*'Alte Landschaft* da la citad da Friburg sin la riva sanestra da la Sarine (tud. *Saane*). La chastellania da Murten è daventada suenter las Guerras burgognaisas fin il 1798 in signuradi cumin da Berna e Friburg. L'appartegnientscha territoriala da las vischnancas en la part meridiunala dal district è sa midada il 1803 (districts da Friburg e Murten) ed il 1831 (districts da Friburg e Murten e district tudestg). Il 1848 ha il reschim radical stgaffì la repartiziun actuala.

Dapi la construcziun da la strada sur Courtepin (1814–35) e quella sur Gurmels (1859–68) è il territori dal district collià cun Friburg.

Il 1876 è vegnida inaugurada la viafier da la Broye ed il 1897 la lingia Murten–Friburg.

## Vischnancas

## Toponimia
District da la Broye

Il **district da la Broye** (franzos *district de la Broye*; patua friburgais ; tudestg *Broyebezirk*) è in dals set districts dal chantun Friburg en Svizra. El ha ina surfatscha da 173,88 km². La chapitala dal district è la citad istorica da Estavayer-le-Lac.

Il district è vegnì stgaffì entras la constituziun chantunala ch'il chantun Friburg è sa dà ils 19 da mars 1848.

## Geografia
Il district da la Broye consista da quatter parts che n'èn betg colliades l'ina cun l'autra. Ina part cunfina cun il district da la Sarine e las auters trais èn enclavas en il chantun Vad: Estavayer-le-Lac, Surpierre e Vuissens. Tours, ina quarta enclava fitg pitschna, fa part da la vischnanca da Montagny.

Ils territoris dal district giaschan en la val dal flum Broye en lung il Lai da Neuchâtel.

Il punct il pli aut dal district cun 818 m s. m. sa chatta a Vuissens entant ch'il punct il pli bass cun 430 m s. m. sa chatta a Estavayer-le-Lac al Lai da Neuchâtel.

### Districts cunfinants

## Istorgia
Ina piroga (tud. *Einbaum*) dal temp da crap mesaun (ca. 6'200 a. C.) ch'è vegnì chattà ad Estavayer-le-Lac è fastiz per ina colonisaziun tempriva da la regiun. Numerus chats dal temp da crap tardiv a Portalban permettan la conclusiun ch'il carstgaun è sa domicilà en la regiun fitg baud.

A Cheyres, Font, Estavayer-le-Lac, Autavaux, Gletterens e Portalban han ins chattà centers per la fabricaziun dad ornaments, armas (sigirs, spadas), tessaria e vaschlaria or dals temps da bronz e da crap.

Numerus èn er ils chats celtics e romans. Il num funsil Broye è celtic: Broye = brogia (Landwasser).

A partir dal 500 s. C. daventà perceptibla la cristianisaziun da l'entir territori. Tranter las emprimas baselgias eran quellas da Domdidier, Dompierre-le-Grand, Dompierre-le-Petit e Tours.

La signuria feudala è sa derasada a partir da l'onn 1000. En quel temp han ins cumenzà da bajegiar chastels-fortezza. Plirs chastels e ruinas dan perditga da quel temp. Suenter las Guerras burgognaisas s'augmenta l'influenza da Friburg. L'onn 1536 sa divida la Broye in pliras pars. Entras la Refurmaziun sa furman exclavas catolicas entamet la Broye vadaisa.

Davent dal 16avel tschientaner vegn la vita politica dominada dad intginas famiglias fitg pussantas (patriziat). Questa pussanza va en decadenza tras l'invasiun franzosa a l'entschatta dal 19avel tschientaner.

Suenter la Guerra dal Sonderbund il 1847 sa da il chantun Friburg ina nova constituziun. La Broye daventa in dals set districts e resta senza midadas fin il di dad oz. Ils 19 da mars 1848 entra en vigur la nova constituziun dal chantun Friburg e marca la naschientscha dal district da la Broye.

## Populaziun
### Linguas
Il franzos è la lingua principala da la Broye.

Ina fitg pitschna minoritad discurra anc il patua broyard (broyao). Statisticas da la dumbraziun dal pievel dal 1990 han inditgà 169 persunas.

### Religiuns e confessiuns

## Vischnancas

### Midadas en l'effectiv da vischnancas

## Toponimia
District da la Glâne

Il **district da la Glâne** (franzos: District de la Glâne) è in district dal chantun Friburg.

## Geografia
Il district da la Glâne giascha en il sidvest dal chantun Friburg en la Bassa friburgaisa. El vegn traversà dal flum Glâne ch'il dat ses num.

### Regiuns da la Glâne

### Districts cunfinants

## Istorgia
En il temp medieval era la regiun en il possess dals signurs da Pont, ils chastellans da Rue ed ils conts da Romont, ch'eran vasals da Savoia. Il 1536 ha Friburg occupà Romont e Rue e convertì els en chastellanias (franz. *bailliages*). Ils 1798 en els daventads prefecturas ch'èn vegnidas reunidas il 1848 en il district da la Glâne. Intginas vischnancas da la prefectura da Rue èn vegnidas zavradas, vitiers vegnivan dentant intginas vischnancas da las chastellanias da Montenach e Farvagny.

## Populaziun
### Lingua e patua
La lingua uffiziala dal district da la Glâne e da tut sias vischnancas è il franzos. Ultra da quai datti anc in tschert dumber da *patoisants*, glieud che discurra il patua *glânois*. Lez furma ensemen cun ils auters patuas dal chantun la gruppa dals patuas friburgais dal francoprovenzal.

## Vischnancas

## Toponimia

## Annotaziuns
District da la Gruyère

Il **district da la Gruyère** (franzos: District de la Gruyère) è in district dal chantun Friburg.

## Geografia
Il district da la Gruyère giascha en il sid dal chantun Friburg e s'extenda da la Bassa friburgaisa tras las Prealps friburgaisas fin tar las Alps. En il district nascha il flum Sarine (tud. *Saane*), che tranter Pont-la-Ville e Pont-en-Ogoz traversa il Lai da la Gruyère. La regiun è enconuschenta per il chaschiel da la Gruyère, ch'è l'ingredienza principala dal fondue friburgais.

### Districts cunfinants

## Vischnancas

## Toponimia
District da la Sarine

Il **district da la Sarine** (franzos *District de la Sarine*, tudestg *Saanebezirk*) è in district dal chantun Friburg.

## Geografia
Il district da la Sarine s'extenda en la Bassa friburgaisa lung il curs mesaun dal flum Sarine, ch'al dat ses num. La Sarine sorta dal Lai da Schiffenen en il nord, cula tras il district, passa la citad da Friburg e sbucca en il Lai da la Gruyère en il sid. Omadus lais èn lais da fermada.

### Districts cunfinants

## Istorgia
Il district da la Sarine è sortì il 1848 ord ils anteriurs districts da Friburg e da Farvagny, ch'existivan dal 1831 fin 1848; quai sin basa da la nova constituziun chantunala friburgaisa.

## Vischnancas
District da la Veveyse

Il **District dal Veveyse** (franzos: District de la Veveyse, tudestg: Vivisbachbezirk) è in district dal chantun Friburg.

## Geografia
Il district da la Veveyse sa chatta al sparta-auas tranter il Rain ed il Rodan en il vest muntagnard da las Alps friburgaisas.

### Districts cunfinants

## Istorgia
En il temp medieval era la regiun oravant tut en possess da vasals dals Savoiards. Suenter la conquista tras Friburg l'onn 1536 è ella vegnida zavrada en las chastellanias (*bailliages*) da Rue, Châtel-Saint-Denis ed Attalens. L'economia, ch'è ditg vegnida dominada da l'agricultura e dal mastergn, n'ha purschì avunda plazzas da lavur; quai ch'ha manà ad ina ferma emigraziun. Il 1848 è vegnì stgaffì il district da la Veveyse sco district il pli pitschen ed il pli meridiunal dal chantun Friburg. L'avertura da l'A12 il 1981 ha favurisà il svilup industrial e turistic, surtut a Châtel-Saint-Denis ed en la Basse-Veveyse (Attalens, Bossonnens, Granges (Veveyse)).

## Vischnancas

## Toponimia
Cronologia dal rumantsch

* L'onn **1938** declera il pievel svizzer en ina votaziun federala il rumantsch sco lingua naziunala da la Svizra.
* L'onn **1996** ha il pievel svizzer declerà en ina votaziun federala il rumantsch sco lingua parzialmain uffiziala da la Svizra.
* **2001**: Il pievel grischun accepta la revisiun da l’artitgel 23 da la lescha davart ils dretgs politics. Cun questa revisiun daventa il Rumantsch Grischun lingua uffiziala dal chantun Grischun.
* **2007**: La populaziun dal chantun Grischun accepta la lescha da linguas chantunala.
District da Goms

Il **district da Goms** (tudestg: Bezirk Goms, franzos: district de Conches) è in district dal chantun Vallais.

## Geografia
### Districts cunfinants

## Vischnancas
Biberstein

**Biberstein** è ina vischnanca politica svizra en il chantun Argovia. Ella è situada en il district Aarau.

## Colliaziuns
Rohr

**Rohr** è in lieu en il chantun Argovia en Svizra. El è situà tranter ils flums Aare e Suhre. Fin l'onn 2009 era Rohr in'atgna vischnanca politica en il district Aarau. Dapi da la fusiun cun Aarau è Rohr in quartier da la chapitala chantunala.
Bremgarten (district)

Il **District Bremgarten** (tudestg: Bezirk Bremgarten ) è in district dal chantun Argovia.

## Vischnancas
Zurzach (district)

Il **district da Zurzach** (tudestg *Bezirk Zurzach*; era numnà *Zurzibiet*) è in district svizzer dal chantun Argovia che consista da la regiun Studenland en la part la pli nordorientala dal chantun ed il Surbtal.

Il district cumprenda 23 vischnancas politicas (*Einwohnergemeinden*).

## Geografia
Il Zurzibiet s'extenda tranter Turitg e Basilea tar la confluenza da l'Ara cun il Rain. El cunfina cun la Germania en il nord e cun la regiun Fricktal en il vest. Pliras cunfinaris tudestgs traversan mintga di il Zurzibiet sin lur via a Baden u Turitg.

Sco pliras autras regiuns perifericas suffra er il Zurzibiet dapi l'entschatta dals onns 1990 da stagnaziun economica e depopulaziun. Per fermar quest svilup negativ ha l'associaziun da planisaziun da la regiun endrizzà la plattafurma «Zurzibiet».

## Vischnancas




## Colliaziuns

* Portal d'internet da la regiun Zurzibiet
* Uffizi districtual da Zurzach
Chalavaina

La **Chalavaina** (tudestg *Calven*, talian *Calva*) è ina stretga en il Vnuost situada tranter Tuor (tud. *Taufers*) e Gluorn (tud. *Glurns*). 

## Istorgia
→ *Artitgel principal: [[Battaglia da Chalavaina]]*

En questa stretga ha gì lieu la legendara Battaglia da Chalavaina da 1499, en la quala las Trais Lias han battì las truppas austriacas. Per ils Rumantschs da la vart taliana da la Chalavaina (en il Vnuost) ha la battaglia dentant gì consequenzas desastrusas. Essend ch'il rumantsch vegniva resguardà sco lingua dals inimis (ils Grischuns) ed il medem mument lingua da l'adversari confessiunal (l'Engiadina e la gronda part da la Val Müstair eran refurmadas) ha quai manà a scumonds da lingua ed a l'extincziun dal rumantsch en il Vnuost. Enturn 1800 svanescha il rumantsch definitivamain dal Vnuost. Sco adversari fanatic dal rumantsch era Mathias Lang, l'avat da la claustra da Mariamunt (Marienberg) en il Vnuost.

## Colliaziuns
Saut dals morts

Il **saut dals morts** è ina interpretaziun figurativa che mussa la violenza da la mort sur da la vita dals umans sut il maletg dal saut. El è vegnì si en il 14avel tschientaner e cuzza fin oz. Mez dal 16avel tschientaner vegnan ils maletgs dal saut dals morts reproducì adina pli fetg. Quai succeda en furma da novs maletgs e versets.

## Colliaziuns
* 
*
Carli Decurtins

**Carli Decurtins** (* ca. 1650 a Mustér, † 27 d'avrigl 1712 a Mustér en la claustra) è stà in pader benedectin. El è stà autur e translatur da cudeschs religius sco p. ex. *La mira de bein morir* ed auters. Il pli enconuschent è sia Consolaziun dell'olma devoziusa (Mustér 1690), in cudesch da chanzuns religiusas catolicas da la Surselva; edì durant 300 onn en 11 ediziuns.

## Colliaziuns
*
Gion Casper Collenberg

Sper la raquintaziun tradiziunala dal viadi da pelegrin a Jerusalem u a Santiago de Compostela cumparan en la litteratura rumantscha plaunsieu rapports da viadi cun autras destinaziuns ed auters interess. 

Uschia viagescha **Gion Casper Collenberg** (* 18 da december 1733 a Lumbrein; † 30 da december 1792 a Beaujeu) cun ses patrun franzos en Mauritius e rapporta en il *Viadi che jau, Gion Casper Collenberg, vai faig il on 1765 en l’Isla de Fronscha* (1765/66) tranter auter davart furmas da la sclavaria coloniala.

In pitschen extract dal *Viadi* è cumparì en il tom I (1896) da la *[[Crestomazia retorumantscha]]* da Caspar Decurtins.
Plinavant è cumparida dal 1999 ina translaziun franzosa dal text entir, fatga da Kurt Jeitziner e publitgada en il cudesch *De la bure à l’argent* da l’editur Jean Hubert-Brierre.

Ultra da quai cuntegna il cudesch da Hubert-Brierre ina biografia da Gion Casper Collenberg sco er biografias da trais da ses frars, numnadamain da Padrut Antoni (1729–1803), Valentin (1739–1820) e Roc Antoni (1743–1830), ch’èn er els emigrads da Lumbrein via Lyon a Paris.

## Litteratura primara
* Decurtins, Caspar (ed.). 1896. *Rätoromanische Chrestomathie. I. Band: Surselvisch, Subselvisch. Das XVII., XVII. und XIX. Jahrhundert.* Erlangen: Fr. Junge, 138–140 (RF) = 346–348 (OCT).
* Hubert-Brierre, Jean (ed.). 1999. *De la bure à l’argent: histoire des Grisons, gardes suisses et suisses de porte. Suivi du Récit du voyage d’un Grison a l’Isle de France en 1765 traduit du romanche par Kurt Jeitziner*. Paris: Mémoires d’hommes.
La Usc di Ladins

***La Usc di Ladins*** (rum. *Vusch dals Ladins*) è ina gasetta emnila dals Ladins da las Dolomitas (tut las 5 vals). Ella cumpara adina la sonda.

## Colliaziuns
* Pagina web da La Usc di Ladins
* Ils numers da La Usc di Ladins online sin Issuu.com
1200 s. Cr. Rumantschia

## La situaziun linguistica dal rumantsch enturn 1200 s. Cr.
L’onn 1200 s. Cr. vegn discurrì en il Grischun be Rumantsch e talian. Ils emprims colonisaturs alemans sa chasan dentant en la Val dal Rain da Cuira ed ils Gualsers sa rendan sin lur migraziun intraalpina.

Lingua da scrittira: fin il 1200 predominescha il latin sco lingua da scrittira uffiziala. Davent da lura entschaiva il tudestg dals paucs regents imperials a Cuira a s’etablir sco lingua da scrittira, e quai malgrà che quasi tut ils Grischuns indigens (subdits) eran da lingua rumantscha (e taliana).
Quai è bain stà ina da las pli grondas fridas per il rumantsch che sto spetgar fin al temp da la Refurmaziun fin ch’era el po s’etablir sco lingua da scrittira.
1464

L'onn **1464** era in onn dal 15avel tschientaner.
## Eveniments en il 1464
### L'incendi da Cuira dal 1464
Grond incendi da la citad da Cuira. La citad rumantscha vegn destruida quasi dal tuttafatg. Per accelerar la reconstrucziun vegnan tramess mastergnants alemans a Cuira che restan per gronda part en la citad suenter la reconstrucziun. Quai fatg e probabel er midadas en las relaziuns socialas dal vischinadi (cf. incendi da Panaduz en il 20avel tschientaner) han chaschunà la midada dal linguatg principal da la citad. Be il Welschdörfli da la vart sanestra da la Plessur è probablamain restà per tschientaners il quartier rumantsch da la citad.
1560

L'onn **1560** era in onn dal 16avel tschientaner.
## Eveniments en il 1560
### Publicaziun da l’emprima ovra stampada rumantscha
Onn da publicaziun da l’emprima ovra stampada rumantscha. Il Nov Testament da Jachiam Bifrun. L’ovra è il product dals gronds sforzs dals Refurmaturs da derasar las ideas da la nova cretta en il Grischun e surtut en l’Engiadina. La pli gronda part dals Rumantschs na chapiva betg tudestg, uschia che la necessitad da publitgar il NT en rumantsch er evidenta.
Da muntada eminenta per l’istorgia da la lingua rumantscha è l’introducziun al cudesch, nua che Bifrun giustifitgescha l’adiever dal rumantsch ed emprova da prevegnir ad eventualas criticas.
Republica da las Trais Lias

Il **[[Grischun]]** (lura: *Il Stadi da las cuminas Trais Lias*) ha furmà durant radund 300 onns (1524 - 1803) in stadi independent ch'era dividì en trais ligias (Lia da la Chadé, Ligia Grischa e Ligia da las diesch dretgiras). Pervi da sia gronda muntada sco regiun da transit sur las Alps, mo er pervi da gronds conflicts interns (confessiun e rivalitad da famiglias regentas) sa chattava quel stadi en il focus d'interess sa las grondas pussanzas europeicas (Austria/Spagna e Frantscha) ch'empruvavan da s'alliar u d'annectar il pajais, quai che ha manà a grondas tensiuns internas (*[[Scumbigls grischuns]]* 1618-1648).
Durant ils onns 1512 fin 1797 appartegnevan anc la Vuclina, Clavenna e Buorm sco terrotoris subdits al "Grischun". 1803 entra il **Stadi da las Trais Lias** sco chantun en la Confederaziun.

## Lia da las 10 dretgiras
La lia da las 10 dretgiras è vegnida messa ensemen da siat dretgiras:
* Tavau
* Claustra
* Castels
* Aschera
* Maiavilla
* Belfort
* Schanfigg

Suenter che tut ils imperaturs da Toggenburg en il Grischun èn morts han ils subdits fundà ils 8. da zercladur 1436 ina lia. Lieu principal da quella lia era Tavau. Era la lia da las diesch dretgiras era encunter l'expansiun da Habsburg en il Grischun.

## Vesair era
* Istorgia dal chantun Grischun

## Colliaziuns
*
1499

L'onn **1499** era in onn dal 15avel tschientaner.
## Eveniments en il 1499
### Battaglia da Chalavaina
Battaglia da Chalavaina da 1499, en la quala las Trais Lias han battì las truppas austriacas.
Parc la Muota Falera

A **Muota**, a l'ur sidoccidental da la terrassa sper Falera, è vegnida scuverta parzialmain ina culegna dal bronz. Ils chats ils pli impurtants èn trais objects dal temp da bronz: ina guglia dad 80 cm lunghezza (ca. 1600 a.C.) e duas farclas. Dal temp da fier èn documentads singuls chats (800-400 a.C.). Las retschas da megalits al sid da la Muota èn probablamain relicts d'in center dal cult preistoric dal sulegl.

Il Parc la Muota offra girs guidads tras l'areal da menhirs.
Philomela

La **Philomela** è ina rimnada da chanzuns rumantschas edida da Johannes Martinus l'onn 1684. L'ediziun ha gì in grond success (3 restampas en il 18avel tschientaner). Quest cudesch da chant a quatter vuschs (tenor Johann Wilhelm Simler) vegniva duvrà tranter auter era en las scolas da l'Engiadina e da la Val Müstair.

## Litteratura
* Duri Gaudenz: *La Philomela 1684 (part 1).* En: *[[La Quotidiana]]* dals 11.04.2011, p. 11
* Duri Gaudenz: *Philomela (part 2).* En: *La Quotidiana* dals 15.04.2011, p. 9
* 

## Colliaziuns
*  Digitalisaziun da la Philomela en Google Books
Trommeta spirituala

La **Trommeta spirituala** è in'ovra da l'onn 1709 da Conradin Riola (1670-1743): Fitg interessanta descripziun socioculturala da la vita en ils vitgs da l'Engiadina da quel temp. Descritta e sentenziada vegn surtut la disa dals umans da sa durmentar durant la pregia en baselgia (lezzas cuzzavan da quel temp passa duas uras). 

## Colliaziuns
*
Auturs rumantschs

## Fasa religius-confessiunala
### Religiun e confessiun

### Chanzun

* Chanzun populara: Ritga tradiziun orala

### Belletristica

File:Castelberg Johann Theodor.jpg|Gion Theodor de Castelberg


### Dramatica
* Passiuns: Savognin (1741), Sumvitg (1801) e Lumbrein (1862 e 1882
* Dretgiras nauschas: Rueun il 1764, Sumvitg il 1772 e Breil il 1795.

### Litteratura edifitganta

### Texts scientifics – Illuminissem

File:PlacidusSpescha.gif|P. Placidus a Spescha


## Fasa naziunalista e cumbattanta

File:Huonder.jpg|Gion Antoni Huonder
File:Muoth2.jpg|Giacun Hasper Muoth
File:Lozza.jpg|Pader Alexander Lozza


### Randulins

File:Conradin de Flugi.png|Conradin de Flugi
File:Peider lansel.jpg|Peider Lansel


## Fasa da la diversificaziun
### L'emprima midada

### Lirichers

### Il stgandel e midada radicala

### Temp contemporan

File:Linard Bardill.jpg|Linard Bardill


### Auturas «giuvnas» ed auturs «giuvens»

File:Arno Camenisch & Pascal Gamboni 23 da mars 2012.JPG|Arno Camenisch (s.)


## Colliaziuns
* Glista dad auturs rumantschs
Babnoss

Il **Babnoss** è la pli conuschì da las uraziuns cristianas.

## Il text

## Funtaunas


## Colliaziuns
* Il babnoss en 1'441 linguas
Aarburg

**Aarburg** è ina vischnanca politica svizra en il chantun Argovia. Ella è situada en il district Zofingen.

## Colliaziuns
1938

L'onn **1938** era in onn dal 20avel tschientaner.
## Eveniments en il 1938
### Favrer
*20 da favrer - Ils 20 da favrer 1938 è il rumantsch vegnì renconuschì en ina votaziun federala sper il talian, il franzos ed il tudestg sco quarta lingua naziunala da la Svizra.
1996

L'onn **1996** era in onn dal 20avel tschientaner.
## Eveniments en il 1996
### Rumantsch
Il 1996 vegn la lingua rumantscha renconuschida en ina votaziun federala sco lingua parzialmain ufficiala da la Svizra.
15 a. Cr.

L'onn 15 a. Cr. conquistan ils Romans la Rezia e mettan uschia il fundament per la naschientscha da la lingua rumantscha. La lingua latina (superstrat) sa darasa en il territori sur las linguas celticas e reticas (substrat).
Adam Nauli

**Adam Nauli** è l'autur da l'ovra apologetica cunter «Igl Vêr Sulaz» da Steffan Gabriel «Anatomia dil sulaz dil Steaffan Gabriel ...», stampada il 1618 a Lyon.

## Colliaziuns
Alfons Tuor

**Alfons Eduard Tuor** (1871-1904), autur rumantsch da la fasa naziunalista e cumbatanta.
Liricher.

### Poesia

**Allas steilas**

O schei vus caras steilas
El firmament:
Pertgei viv'ins sin tiara
Mo in mument?

Pertgei ston ins sin tiara
Pitir, pitir,
Quei cuort mument ch'ins viva
E lu murir?

O dei vus caras steilas
A mi avis,
Vus che la stgira tiara
Schi dultsch sclaris!

Savens, savens jeu stoiel
Vus contemplar - 
Tgi lai cun tonta gloria
Vus tarlischar?

O, quel ch'ei vies Scaffider
Ha mei scaffiu,
Quel che vies cuors diregia
Ei er miu Diu!

Perquei il mal emblida
Miu cor suffrent,
Cu'l ellas sferas vesa
Vus a sclarend.

O caras, dultschas steilas,
Jeu sai, jeu sai:
Sur vus, en tschiel, leu vivan
Ils spérts beai!

E cu jeu vus contemplel
El firmament,
Sai jeu pertgei ch'ins viva
Mo in mument!

## Colliaziuns
* 
* 
* Variantas ellas poesias dad Alfons Tuor
Cortina d'Ampezzo

**Ampez** (talian *Cortina d'Ampezzo*) è il lieu prinzipal d'ina da las tschintg valladas ladinas da las Dolomitas en l'Italia.
Art. 3 da la Constituziun chantunala

L'artitgel 3 da la Constituziun dal Chantun Grischun è l'uschenumnà artitgel da linguas:

### Art. 3: Linguas

"1 Tudestg, retorumantsch e talian èn las linguas chantunalas ed uffizialas dal chantun.

2 Il chantun e las vischnancas prendan e sustegnan las mesiras necessarias per mantegnair e promover la lingua retorumantscha e taliana. Els promovan la chapientscha ed il barat tranter las cuminanzas linguisticas.

3 Las vischnancas ed ils circuls determineschan lur linguas uffizialas e lur linguas da scola. En quest connex respectan els la cumposiziun linguistica tradiziunala e resguardan las minoritads linguisticas oriundas."
Art. 70 da la Constituziun federala

L'artitgel 70 da la Constituziun federala è l'uschenumnà artitgel da linguas:

### Art. 70 Linguas

1 Las linguas uffizialas da la confederaziun èn il tudestg, il franzos ed il talian. En il
contact cun persunas da lingua retorumantscha è er il retorumantsch lingua uffiziala
da la confederaziun.

2 Ils chantuns determineschan lur linguas uffizialas. Per mantegnair l’enclegientscha
tranter las cuminanzas linguisticas, respectan els la cumposiziun linguistica convenziunala
e resguardan las minoritads linguisticas tradiziunalas.

3 La confederaziun ed ils chantuns promovan la communicaziun ed il barat tranter
las cuminanzas linguisticas.

4 La confederaziun sustegna ils chantuns plurilings tar l’adempliment da lur incumbensas
spezialas.

5 La confederaziun sustegna mesiras dals chantuns Grischun e Tessin per mantegnair
e promover la lingua retorumantscha e taliana.
Artitgel da linguas

I dat in artitgel da linguas da la Constituziun federala ed in artitgel da linguas da la Constituziun chantunala dal Grischun.

* Art. 70 da la Constituziun federala
* Art. 3 da la Constituziun chantunala
Battistians

**Battistians** è la denominaziun d'ina orientaziun linguistica tenor il linguist talian Carlo Battisti. Sco Battisti snegan ils Battistians l'unitad linguistica tranter il rumantsch dal Grischun, dal ladin da las Dolomitas e dal furlan e decleran il rumantsch sco sutdialect lumbard ed il ladin dolomitan sco sutdialect venezian.

Ils Battistians s'opponan als Ascolians ch'èn da l'avis cuntrari.

## Vesair era
* Questione ladina
Augustus

**Augustus** (* 23-09-63 a. Cr. sco *Gaius Octavius* a Roma; † 19. avust - 14 s. Cr. a Nola sper Napoli) vala sco emprim imperatur roman. 
L'onn 15 a. Cr. lascha Augustus occupar ses dus figliasters Drusus e Tiberius las Alps reticas. La Rezia daventa uschia part da l'Imperi roman e vegn romanisada.

## Veta
Augustus e la sia sora Octavia èn igls unfants da Gaius Octavius ed Atia. Atia è la neza da Julius Cesar. Igl bab totga tigls Equits. Chegl è la noblezza digls cavaliers romans. Chels on betg gronda influenza, els èn pero retgs. Siva dalla mort digl bab è Augustus carschia se tar sia tatta. Pi tard er tar sies padraster a Roma. 

Siva dalla mort da Cesar ò Augustus santia tg'el seia nia adopto dad el. El è ossa imperatour roman. El veva pero betg dalunga influenza segl imperi roman. Sch'el fiss betg sto igl sotnev da Cesar, vess el mai survagnia tanta pussanza.
Autonomia communala

En il chantun Grischun giaudan las vischnancas (dumber: 208) grazia al svilup istoric ina autonomia communala sco en nagin auter chantun (vesair: Vischnancas dal chantun Grischun).  Uschia decidan las vischnancas er davart la lingua uffiziala e la lingua da scola.

## Colliaziuns
Chalandamarz

Il **Chalandamarz** (en l’Engiadina), **Calonda mars** (en il Surses), **Calendamarz** (en Bregaglia), **Calendamerz** (en Puschlav) u **Calentmarz** (en Mesauc) è in usit da la part rumantscha e taliana dal chantun Grischun, che vegn festivà mintg’onn il 1. da mars (*chalanda/calonda/calend* ‚emprim di dal mais‘).

Il Chalandamarz marca l’entschatta da l’onn. Cun plumpas e stgellas vulevan ins stgatschar ils nauschs spierts da l’enviern e clamar la primavaira. En l’Engiadina vegnan quel di installads ils ufficials da vischnanca en lur uffizi.

## Litteratura
* *[[Atlas der schweizerischen Volkskunde|Atlas dals Tradiziuns Popularas Svizra]],* vol. II, chartas 189, 194, 196 resp. vol. dal commantari II, p.&nbsp;216, 252, 273–274.
* *[[Dicziunari Rumantsch Grischun]],* vol. 3, pp. 164–172.
* *[[Vocabolario dei dialetti della Svizzera italiana]],* vol. III, pp. 236–238.
Artitgels da Glion

La litteratura istorica cumpiglia sut il titel **Artitgels da Glion** ils tschintg artitgels dal 1513 davart la Vuclina e las leschas da las Trais Lias dal 1524/26.

En connex cun l'istorgia dal linguatg rumantsch èn els d'impurtanza, perquai ch'ils A. han pussibilità a las plaivs d'eleger sez plevon e confessiun, uschia che la Refurma ha pudì sa derasar en il Grischun.

Pravendas grischunas dastgan vegnir affidadas be a spirituals grischuns. Il spiritual sto administrar sez sia pravenda, abitar en il territori da quella, pastorar quella en urden e manar ina vita seriusa. Sche quai n`è betg il cas, pon ils parochians spedir el ed eleger in auter.
La giuridicziun clericala en fatgs civils/seculars vegn dismessa (cun excepziun da cas matrimonials) ed ils spirituals suttamess a la dretgira civila en cas da falliments civils.
Baselgias e claustras na pon betg ertar (uschenumnà „maun mort“). Per impedir ch`ellas fetschian quai, dastgan testaments da moribunds vegnir redigids da spirituals be en preschientscha dals ertavels u da lur represchentants. Nagins spirituals, q.v.d. ni uvestgs ni avats ni paders ni prers, na dastgan eleger uffiziants civils/seculars, e nagin d`els è elegibel en tals uffizis u en dretgiras. Excepziuns èn admissiblas be a basa da contracts renconuschids. In tal contract è per exempel vegnì concludì per la Curt episcopala a Cuira. Las dieschmas pitschnas vegnan dismessas, las grondas reducidas ad in quindeschavel. Dismessa vegn medemamain la consegna da la giaglina da tschaiver. Ils tributs (prestaziuns feudalas) vegnan sminuids (e. u. v.).
Quels aritgels stattan en stretg connex cun las revoltas purilas antifeudalas dal temp ch‘eran fitg intensivas guerrescas en la Svevia ed en il Tirol. Las formulaziuns correspundan als Artitgels da Sargans e da Meraun sco era a quels (generalmain enconuschents) da Memmingen.

Ils Artitgels da Glion dal 1526 relativs a la liberaziun dals dretgs feudals episcopals
En nossas Trais Lias na dastgan nagin uvestg e nagina persuna da stan ecclesiastic metter autoritads civilas, avugads u mastrals.
Mintga cussegl, dretgira e vischnanca duai eleger libramain ses uffiziants— cun excepziun dals uffiziants e servients da l‘uvestg.
Nagins cass civils na dastgan vegnir purtads avant dretgira d‘appellaziun episcopala u avant in da ses advocats.
Las dieschman, ils tschains ereditars ed autras prestaziuns feudalas betg ple debitadas al possessur d‘origin, dastgan vegnir cumpradas ora.
• La reformaziun ei vegnida derasada pli spert, cun quai era il rumantsch
• La baselgia catolica ha era entschet a scriver per rumantsch

## Colliaziuns
*
Gion Antoni Huonder

**Gion Antoni Huonder** è stà in autur rumantsch da la fasa naziunalista e cumbattanta. La figura dal 'Pur suveran' è daventada il simbol il pli marcant da la Renaschientscha rumantscha.

## Vita
* Naschì l'onn 1824 a Segnas/Mustér
* Gimnasi a Son Gagl, studis a Minca e Paris (filosofia, giurisprudenza e filosofia)
* Redactur da pliras gasettas rumantschas (boom da gasettas en il Grischun)
* Hotelier ad Altdorf, Cuira e Glion. Pedel da la Scola chantunala 
* Morts il 1867 a Cuira

## Ovra
Museum Ladin

Il **Museum Ladin** è in museum istoric-linguistic che preschenta la lingua e cultura dals Ladins da las Dolomitas. El sa chatta en il Chastè Thurn sur San Martin de Tor en la Val Badia (Tirol dal Sid).

## Colliaziuns
* Pagina web dal Museum Ladin (ladin, tudestg, talian, englais, polac, neerlandais)
Placidus a Spescha

**Pader Placi a Spescha**, cosmopolit rumantsch strusch percepì en il rest da l'Europa. Pader benedictin cun num burgais Giuli Battesta Spescha, cartograf, geograf, alpinist, perscrutader da la natira e dal linguatg rumantsch.

In dals emprims perscrutaders dal rumantsch e bab d'ina da las emprimas ideas da crear ina lingua da scrittira unifitgada rumantscha, l'ABC-alpin.

L**'ABC-alpin** è in'emprova da Pader Placi a Spescha per crear ina lingua rumantscha per tut ils rumantschs.

## Ovras

* Die Rhaeto-Hetruskische Sprache. Ein Beitrag zu deren Geschichte in: Isis. Eine Monatsschrift v. Deutschen u. Schweizerischen Gelehrten 1, Turitg 1805, 24-33
* Eine Ersteigung d. Piz Urlaun, in: Bündner Monatsblatt 9, 1858, 215-221;
* Kurze Kriegsgeschichte in d. Umgegend v. Dissentis in d. Jahr 1799 u. meine Deportation, in: Bündnerisches Monatsblatt 11, 1860, 133-140 + 157-163 + 173-179
* Das Clima der Alpen am Ende des vorigen und im Anfang des jetzigen Jahrhunderts 1818, mit Anhang v. G. Theobald, in: Jahrbuch Schweizer Alpenclub 5, 1868/69, 494-511
* Disertaziun sur l'envenziun dils Minerals de Ponteglias. Dìgl onm 1817 e 1818, hrsg. v. J. Nay, in: Annalas de la Societa Retorumantscha 26, 1912, 216-232
* Litteratura Grischuna vedra e nova (1819) Cudisch da litteratura romontscha, in: Caspar Decurtins (Ed.), Rätoromanische Chrestomathie, Bd. 4, Erlangen 1911 (Resstampa Cuira 1983), 670-786
* Lage, Begebenheit u. Ordnung d. Ursären-Thals im Kanton Uri. Dargestellt v. einem Kapitularen d. Gottshaus Disentis im Jahre 1811. transkribiert v. Willy Bomatter, kommentiert v. Stefan Fryberg, o. O. 1990
* Beschreibung der Alpen, vorzüglich der höchsten (1823). Edition und Einleitung von U. Scholian Izeti: Chronos Verlag, Zürich (2002) ISBN 3-0340-0575-X Margrit Irniger: Rezension in Schweizerische Zeitschrift für Forstwesen (2003 sett.)
* Entdeckungsreisen am Rhein. Genaue geographische Darstellung aller Rheinquellen im Kanton Graubündten nebst der Beschreibung vieler Gebirgsreisen in dieser wenig besuchten und erforschten Alpengegend. Edition und Einleitung von U. Scholian Izeti: Chronos Verlag, Turitg (2005) ISBN 3-0340-0741-8 Reto Furter: Rezension in H-Soz-u-Kult, 15 da schaner 2007

## Colliaziuns
*
Romontsch fusionau

Il **romontsch fusionau** era ina proposta da Gion Antoni Bühler per ina lingua da scrittira unifitgada per la «naziun retorumantscha». El sa basa principalmain sin il rumantsch sursilvan.

A la fin èn tut las stentas da Bühler stadas invanas. Ses texts scrits per romontsch fusionau èn vegnids translatads en ils differents idioms regiunals.

## Funtaunas

* *Acta linguistica Academiae Scientiarum Hungaricae* / *Acta linguistica Hungarica* (p. 363)

## Vesair era
* Rumantsch Grischun
* Interrumantsch
* ABC-alpin
Simon Lemnius

**Simon Lemnius Martgadant** è in dals pli gronds umanists grischuns. El è autur da l'epos 'Raeteis'

## Colliaziuns
Submersiun

**Submersiun** è il cuntrari dad immersiun. Empè da 'far il bogn' en ina nova lingua ed emprender da nudar en quella, vegn l'uffant 'najentà' en la segunda lingua cun la finamira da remplazzar l'emprima lingua cun la segunda. Il resultat è savens in semilinguissem dubel.
Flecziun a dus casus

La **flecziun a dus casus** è ina reducziun dal sistem da casus latin en il temp da furmaziun da las linguas romanas. Dals sis casus oriunds restan be il *[[casus rectus]]* nominativ ed il *[[casus obliquus]]* accusativ. Exempels d'ina flecziun a dus casus sa chattan en il franzos vegl ed en l'occitan vegl sco era en il furlan vegl. Epigrafs (inscripziuns) lubeschan dentant la presumziun ch'ina flecziun a dus casus existiva en pli blers linguas e dialects romans vegls. Uschia è la distincziun da furmas da *rectus* ed *obliquus* era cumprovada per il catalan vegl ed il venet vegl. La **distincziun da casus** en il rumantsch ha survivì en tschertas expressiuns fixas, en la flecziun da l'adjectiv en l'idiom sursilvan ed en furmas tudestgadas da nums da lieus.

Dasper las linguas romanas disponan er il kumandschi ed il zaza d'ina flecziun a dus casus.

En il svilup da la reducziun dal sistem da casus indogermanic è la flecziun a dus casus ina fasa avant la perdita totala da la categoria casus. Da nomitiv ed accusativ è daventà il *casus rectus*, da tut ils auters il *casus obliquus*.

Exempel:

* Nom: murus → murs rectus
* Gen: muri –
* Dat: muro → mur obliquus
* Acc: murum → mur obliquus
* Abl: muro → mur obliquus

* Nom: muri → mur rectus
* Gen: murorum –
* Dat: muris → murs obliquus
* Acc: muros → murs obliquus
* Abl: muris → murs obliquus

## Relicts en il rumantsch
Fin ca. 1200 s. Cr. distingueva il rumantsch dus casus dal substantiv. Uschia aveva il substantiv in'autra furma sch'el vegniva duvrà sco subject che sch'el serviva sco object. In relict vesaivel da questa distincziun mussan oz ils nums da vitgs (p. ex. Sagens/Sagogn, Truns/Trun). La furma 'Truns' vegniva duvrada sco subject: 'Truns è in bel vitg', entant che 'Trun' marcava l'object: 'Jau vom a Trun'. La lingua tudestga ha mantegnì ils vegls cas subject da quests nums.

## Il rumen sco cas particular
Il rumen, ch'è medemamain ina lingua romana, dispona era d'ina flecziun a dus casus (sch'ins excluda il vocativ ch'è senza relevanza per la sintaxa da frasas). L'opposiziun è en il rumen dentant in'autra, numnadamain da nominativ ed accusativ sin l'ina vart e da genitiv e dativ sin l'autra. Aifer la linguistica èn ins malperina, sch'i sa tracta d'ina nova formaziun u d'ina cuntinuaziun da la situaziun vulgar latina.

Exempel:
* Nominativ/accusativ singular: *casă* (la chasa)
* Genitiv/dativ singular: *case* (da la chasa, a la chasa)

## Literatur
* Wilhelm Meyer-Lübke: *Grammatik der romanischen Sprachen. Band 2: Romanische Formenlehre*. Hildesheim: Olms, 1972 (Erstausgabe 1894).
* Hans Rheinfelder: *Altfranzösische Grammatik. 2. Teil: Formenlehre*. München: Hueber, 1967.
* Laura Vanelli: „La formazione del plurale in friulano e la ricostruzione diacronica“ in: Laura Vanelli: *I dialetti italiani settentrionali nel panorama romanzo*. Rom: Bulzoni, 1999, Seite 153-168.
* Lorenzo Renzi: *Nuova introduzione alla Filologia romanza*. Bologna: il Mulino, 1994, insbesondere das Kapitel „Il sistema casuale e la sua evoluzione“, Seite 139-144.
Walenstadt

**Walenstadt** è ina pitschna citad a la riva dal sid dal Lai Rivaun (Walensee). Il toponim *Walenstast* è ina cumbinaziun da dus pleds tudestgs vegls *Wal* (ester, betg da lingua tudestga = rumantsch) e *Stad* (Gestade = Riva). Muntada: Riva dals Rumantschs. Il territori era populà da Rumantschs avant la germanisaziun.
Ascolians

**Ascolians** è la denominaziun d'ina orientaziun linguistica tenor il linguist talian Graziadio Isaia Ascoli. Sco el sez defendan ils Ascolians la posiziun ch'il rumantsch dal Grischun, il ladin da las Dolomitas ed il furlan fan part d'ina lingua cuminaivla che sa differenziescha cleramain dals dialects talians.

Ils Ascolians s'opponan als Battistians ch'èn da l'avis cuntrari.

## Vesair era
* Questione ladina.
Assimilaziun linguistica

L**'assimilaziun linguistica** ei igl adattar linguistic d’ina persuna ad in auter lungatg. Quei vul dir s’adattar ad in lungatg ch’ei buc il lungatg mumma. Savens ston emigrants far quei prozess. Era famiglias da lungatg tudestg svizzer che van a habitar en in territori romontsch, talian ni franzos han da far in tal process. Sche quei succeda buc, sa ei dar ina germanisaziun da quels territoris.

## Funtaunas
* Rico Cathomas & Werner Carigiet: Educaziun bi- e plurilingua. Respostas a dumondas fundamentalas, Cuira 2005
Baselgia (Medel/Lucmagn)

**Baselgia** è la pli gronda fracziun dal vitg da Platta en la vischnanca da Medel/Lucmagn en il chantun Grischun. La fracziun giascha sin 1365 meters sur mar e consista ord set chasas ed intgins bajetgs d'economia. Enturn ils onns 1940 abitavan a Baselgia anc 50 persunas en set famiglias. Oz vegnan las chasas duvradas mo pli sco chasas da vacanzas. 

## Funtaunas
* Clemens Pally (et al.): *Val Medel.* Ediziun Val Medel, 1996

## Colliaziuns
* Pagina da la vischnanca da Medel/Lucmagn
Ballape Australian

Il **Ballape Australian** *([[Lingua englaisa|englais]]: Australian football u Aussie rules)* è in sport che dunnas sco er umens pon far.
## Reglas
Il Ballape Australian è in Sport en che duas squadras da indesch giugadurs u giugaduras giogan ina encunter l'autra. Il sport chatta similitudas cun il Rugby ed il Ballape Gaelic.
## Lias
* Australian football league "(AFL)*, la lia prinzipala;
* [[Victorian Women's football league]] *(VWFL)'', la lia prinzipala feminina dal Victoria state.
## Persunalidads
* Barry Hall
* Debby Lee
## Vesair era
* Sport
## Colliaziuns
* site uffizial da l'AFL
* site uffizial dal VWFL
Val Puschlav

La **Val Puschlav** (talian *Val Poschiavo*, puschlavin *Val Pus'ciaf*, tudestg *Puschlav*) u il **Puschlav** è ina val en il sid dal Grischun. Ella furma ensemen cun la Val Calanca, la Val Mesauc (tal. *Val Mesolcina*), la Val Bregaglia e la vischnanca da Beiva (tal. *Bivio*) en Surses (tal. *Val Sursette*) il Grischun talian («valladas talianas»).

En il Puschlav discurr'ins dasper la lingua ufficiala taliana er l'uschenumnà puschlavin (*pus'ciavin*) ch'appartegna al bloc occidental da la lingua lumbarda.

## Vesair era
* Vuclina
* Puschlav
* Brusio

## Colliaziuns
*
*Pagina da la Val Puschlav
Acla

**Acla** è in vitg che tutga tar la vischnanca da Medel/Lucmagn en il . Acla giascha sin 1477 meters sur mar. Pervi dal privel da lavinas n'è Acla davent da l'onn 1975 betg pli abità durant l'entir onn. Las chasas ch'èn betg vegnidas destruidas lez onn da la lavina èn ussa chasas da vacanzas.

## Geografia
Acla è l'ultim vitg en la Val Medel avant che cuntanscher il Pass dal Lucmagn. Il vitg sa chatta da vart sanestra dal Rein Miez. La via chantunala maina da l'autra vart sper il vitg ora.

## Ord l'istorgia
Dal vitg dad Acla datti mo paucas infurmaziuns a scrit. Ord ils paucs documents ch'i dat che pertutgan la chaplutta dal vitg san ins concluder ch'il vitg existiva gia avant 1600.
Acla era in vitg da purs. Mintga famiglia aveva in per paucs tiers gronds ni almain intginas chauras u nursas. Mintga zichel prà vegniva tratg a niz.
Enturn l'onn 1850 stueva Acla avair blers abitants. Vischins pli vegls han raquintan ch'il vitg dumbravi 12 fin 13 famiglias cun circa 90 abitants. Da quai eran var 20 uffants da scola. Ins vuleva da quai temp schizunt fundar ina atgna chaplania. L'uvestgieu da Cuira n'haja però betg lubì quai. Persuenter hajan ils vischins dastgà disfar la chaplutta e bajegiar ina nova. La gronda part da la lavur è vegnida fatga en lavur cumina. Ils custs da la chaplutta nova han muntà a 970 francs.

## Lavina
Ils 6 d'avrigl 1975 è la chaplutta ed il vitg vegnì destruids da lavinas. Trais persunas han pers la vita tar quella catastrofa. Ils abitants d'Acla han stuì bandunar lur vitg e sa chasar da nov a Fuorns, il vitg vischinant. L'atun 1977 han ils abitants pudì entrar en lur novas chasas a Fuorns ed il muvel en ina nova stalla communabla.
Sulettamain duas chasas n'ha la lavina betg destruì. Duas autras chasas han ins puspè sanà. Ellas servan oz sco chasas da vacanzas. Era èsi vegnì bajegià ina nova chaplutta. La chaplutta da Son Giachen che la lavina ha destruì datava tenor vegls documents da l'onn 1850. Dapi l'onn 1979 paradescha en il medem lieu la nova chaplutta cun ina furma moderna. Sin il crest è ella bain vesaivla per mintgin che charrescha tras la val. Sin il mir da la chaplutta stat l'inscripziun «Pertgei temer, sepanzar? La via cun tei va il Christus Signur.»

## Funtauna
Cudesch "Val Medel" da Clemens Pally e conauturs

## Colliaziuns
Pagina da la vischnanca da Medel/Lucmagn
Lago di Lei

Il **Lago di Lei** è in lai d'accumulaziun. El sa chatta en la Lumbardia (Italia) e per ina pitschna part en la fracziun Calantgil da la vischnanca da Farera en il chantun Grischun (Svizra).
Lai da Sufers

Il **Lai da Sufers** (bainduras era *Lai da Sur*, tudestg *Sufnersee*) è in lai da fermada sin il territori da las vischnancas da Sur (Valragn) e Spleia en il Grischun. Il mir da fermada è vegnì construì 1962. Il lai ha in volumen da 17,5 miliuns m³ ed ina surfatscha da 0,90 km². L'autostrada A13 furma il limit settentriunal dal lai. Il sulet lieu sin il lai è Sur (Sufers).


File:Sufnersee 1.jpg|Lai da Sufers
File:Sufnersee 2.jpg|Serra
File:Sufnersee 3.jpg|Affluent


## Datas tecnicas dal mir da fermada

## Colliaziuns
Kevin Rudd

**Kevin Michael Rudd** (Nambour (Queensland, Australia), 21 da settember 1957), è stà Primminister australian durant ils onns 2007 enfin 2010. 



**Predecessur**:
**[[John Howard]]**
**[[Primminister d'Australia]]**
2007 - 2010

**Successur**:
**[[Julia Gillard]]**
Transports publics de la région lausannoise

Ils **Transports publics de la région lausannoise** (TL) è la cumpagnia da transport public da 20 vischnancas da l'Aglomeraziun da Losanna.

## Sez
Il sez da la cumpagnia sa chatta en Renens.

## Rait actual
Trolleybus :
***1** Maladière - Blécherette
***2** Bourdonnette - Désert
***3** Lausanne CFF - Bellevaux
***4** Maladière - Pully CFF
***5** Lausanne CFF (*Épinettes*) - Épalinges
***6** Saint-François - Praz-Séchaud
***7** Renens(*-14-Avril*) - Val-Vert
***8** Paudex Verrière - Bellevaux
***9** Lutry - Prilly
***15** Chauderon - Mont-Goulin (*Coudraie*)

Autobus :
***MB** "Lingia Metrobus" Lausanne-Flon(*Montbenon*) - Lausanne-CFF - Ouchy 
***11** Bergières - Blécherette
***12** Saint-François (*Montbenon*) - Faverges
***13** Chauderon - Provence Sud
***14** Sallaz - Montolieu
***16** Saint-François (*Montbenon*) - Clochatte
***17** Saint-François (*Montbenon*) - Verdeil
***18** Lausanne Flon - Crissier Timonet
***30** Bourdonnette - Prilly
***32** Malley - Crissier Timonet - Mex
***33** Mont-Goulin - EPFL
***34** Mont-Goulin - Cery Gériatrie
***35** Renens CFF Nord - Crissier Closalet
***45** Lausanne CFF - Epalinges En Marin
***46** Bois Murat - Ballègue
***47** Pully Port - Belmont-sur-Lausanne - Grandvaux Pra Grana
***48** Pully Gare - Daillettes
***57** EPFL - Morges CFF
***60** Lausanne Tunnel - Froideville (*via [[Bottens]] ou via Montheron*)
***62** Lausanne Tunnel - Moudon
***64** Epalinges - Chalet-à-Gobet - Vers-chez-les-Blancs - Épalinges
***65** Lausanne Tunnel - Forel - Servion
***66** Saint-François (*Montbenon*) - Grandvaux Pra Grana
***68 / 69** Lutry Port - Croix-sur-Lutry

Metro :
***M1** Lausanne-Flon - Renens CFF
***M2** Ouchy - Lausanne CFF - Épalinges-Croisettes 

## Vesair era
* Metro da Losanna
* Losanna
* District da Losanna
* District dal Ouest lausannois
* District da Lavaux-Oron

## Colliaziuns

* Pagina uffiziala dals TL
Champfèr

**Champfèr** () è in vitg da l'Engiadin'Ota, situà tranter Silvaplauna e San Murezzan. Il cunfin tranter las duas vischnancas va lung l'aual Ova da Suvretta a travers il vitg. Al sid dal vitg sa chatta il Lai da Champfèr, la part settentriunala dal Lai da Silvaplauna.

Ils abitants (Champfèrots) èn per gronda part biling e discurran tant l'idiom puter sco era tudestg ed en surtut reformads. Ecclesiasticamain furma Champfèr ensemen cun Segl ina cumin-baselgia.

## Colliaziuns
2007

L'onn **2007** era in onn dal 21avel tschientaner.
## Eveniments en il 2007
### Zercladur
* 17 da zercladur - Ils 17 da zercladur 2007 la populaziun dal chantun Grischun accepta la lescha da linguas chantunala.
### Matg
* 16 da matg - Nicolas Sarkozy vegni elect president da la Republica Franzosa.
Châtillon

Il pled **châtillon** ha differentas muntadas: 
* La vischnanca politica da Châtillon (FR)
* La vischnanca politica da Châtillon (JU)
Igl Lai

**Igl Lai** (per tudestg: *Heidsee*) è in lai en la vischnanca da Vaz, chantun Grischun. Sia surfatga è da 0,41 km².
Ave Maria

L**'Ave Maria** è in'antifona ed in'uraziun.

## Latin
:Ave Maria, gratia plena,
:Dominus tecum,
:benedicta tu in mulieribus,
:et benedictus fructus ventris tui, Iesus.
:Sancta Maria, mater Dei,
:ora pro nobis peccatoribus, nunc et in hora mortis nostrae.

:Amen.

## Rumantsch (Surmiran)
:Salidada seias te, Maria,
:plagna da gratzga,
:igl Signer è cun tè,
:te ist la banadeida tranter las dunans,
:e banadia è igl fretg digl ties best, Jesus.
:Sontga Maria, mama da dia,
:roia per nous putgants
:ossa e sen l'oura da la nossa mort.

:Amen.

## Rumantsch (Sursilvan)
:Salidada seigies ti, Maria
:pleina da grazia
:il Segner ei cun tei,
:ti eis benedida denter las dunauns
:e benedius ei il fretg da tiu best, Jesus.
:Sontga Maria mumma da Diu,
:roga per nus puconts
:ussa e sin l'ura da nossa mort.
:Amen

## Funtaunas